CELEX: 62009TN0341
Language: el
Date: 2009-08-27 00:00:00
Title: Υπόθεση T-341/09: Προσφυγή της 27ης Αυγούστου 2009 — Consejo Regulador de la Denominación de Origen Txakoli de Álava κ.λπ. κατά ΓΕΕΑ (TXAKOLI)

24.10.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 256/33
            
         Προσφυγή της 27ης Αυγούστου 2009 — Consejo Regulador de la Denominación de Origen Txakoli de Álava κ.λπ. κατά ΓΕΕΑ (TXAKOLI)
   (Υπόθεση T-341/09)
   2009/C 256/59
   Γλώσσα διαδικασίας: η ισπανική
   
      Διάδικοι
   
   
      Προσφεύγοντες: Consejo Regulador de la Denominación de Origen Txakoli de Álava (Amurrrio, Ισπανία), Consejo Regulador de la Denominación de Origen Txakoli de Bizkaia (Leioa, Ισπανία), Consejo Regulador de la Denominación de Origen Txakoli de Getaria (Getaria, Ισπανία) (εκπρόσωποι: J. Grimau Muñoz και J. Villamor Muguerza, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αιτήματα των προσφευγόντων
   
   Οι προσφεύγοντες ζητούν από το Πρωτοδικείο:
   
               —
            
            
               να ακυρώσει την απόφαση του δεύτερου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), της 4ης Ιουνίου 2009, στην υπόθεση R 197/2009 2, και να δεχθεί την αίτηση καταχωρίσεως του κοινοτικού σήματος «TXAKOLI» (συλλογικό λεκτικό σήμα) στις κλάσεις 33, 35, 41 και 42, και
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         
      Ισχυρισμοί και κύρια επιχειρήματα
   
   
      Σήμα προς καταχώριση: το συλλογικό λεκτικό σήμα «TXAKOLI» (αίτηση καταχωρίσεως αριθ. 6 952 014), για προϊόντα και υπηρεσίες των κλάσεων 33, 35, 41 και 42.
   
      Απόφαση του εξεταστή: απόρριψη της αιτήσεως.
   
      Απόφαση του τμήματος προσφυγών: απόρριψη της προσφυγής.
   
      Λόγοι ακυρώσεως: εσφαλμένη εφαρμογή των διατάξεων του άρθρου 7, παράγραφος 1, στοιχείο γ', του κανονισμού (ΕΚ) 207/2009, στο μέτρο που οι εν λόγω διατάξεις δεν μπορούν να τύχουν εφαρμογής στον όρο «Txakoli», καθόσον ο όρος αυτός θεωρείται ως παραδοσιακή ένδειξη κατά τον κανονισμό (ΕΚ) 753/2002 της Επιτροπής, της 29ης Απριλίου 2002, για τη θέσπιση ορισμένων λεπτομερειών εφαρμογής του κανονισμού (ΕΚ) 1493/1999 του Συμβουλίου όσον αφορά την περιγραφή, την ονομασία, την παρουσίαση και την προστασία ορισμένων αμπελοοινικών προϊόντων (1).
   
      (1)  ΕΕ L 118, σ. 1.